**Zmluva č. 4/NP/ /2015**

**o bezodplatnom prevode majetku štátu**

uzavretá podľa § 18i zákona o správe majetku štátu a podľa § 262 ods. 1 Obchodného zákonníka v platnom znení

(ďalej len **,,Zmluva“)**

medzi zmluvnými stranami:

**Poskytovateľ**: Výskumný ústav detskej psychológie a patopsychológie

sídlo: Cyprichova 42, 831 05 Bratislava

v zastúpení:

IČO: 00681385

DIČ: 2020796415

(ďalej aj ako „VÚDPaP“ alebo „Poskytovateľ“)

**Prijímateľ:** Základná škola

Sídlo: Školská 389, 094 13 Sačurov

V zastúpení: Mgr. Mariana Bančanská

IČO: 378 733 18

(ďalej len„Prijímateľ“)

(spolu ďalej aj ako „zmluvné strany“)

**Preambula**

1. Poskytovateľ je správcom majetku vo vlastníctve Slovenskej republiky, s ktorým ako správca nakladá v súlade so zákonom č. 278/1993 Z. z. o správe majetku štátu v znení neskorších predpisov.

2. Prijímateľ má s Poskytovateľom uzavretú Zmluvu č. 1/NP/ /2013 o podmienkach spolupráce pri realizácii projektu (ďalej len ako „Zmluva o spolupráci“); táto Zmluva je uzavretá na základe ustanovení Zmluvy o spolupráci a v súlade s jej znením, ktoré je pre Prijímateľa a Poskytovateľa záväzné v celom rozsahu, ak táto Zmluva výslovne neustanovuje inak.

3. Ministerstvo školstva, vedy, výskumu a športu Slovenskej republiky (ďalej len „Ministerstvo“) ako zriaďovateľ VÚDPaP-u, udelilo pred podpisom tejto Zmluvy súhlas s prevodom majetku štátu podľa tejto Zmluvy dňa 21.8.2015 číslo 2015-4303/41090:2-59AA.

**I. Definície a výklad pojmov**

* 1. Pojmy uvedené v tomto bode a použité v ďalšom texte zmluvy budú mať tento význam:

**„Poskytovateľ“** jeVýskumný ústav detskej psychológie a patopsychológie ako správca majetku štátu.

**„Prijímateľ“** je právny subjekt, t. j. škola/školské zariadenie resp. ich zriaďovateľ v prípade, ak Preberajúca organizácia (škola/školské zariadenie) nemá právnu subjektivitu

**„Projekt“** znamená národný projekt Komplexný poradenský systém prevencie a ovplyvňovania sociálno-patologických javov v školskom prostredí, kód ITMS: 26 130 230 025, realizovaný Poskytovateľom z prostriedkov Európskej únie – OP Vzdelávanie.

**„Preberajúca organizácia“** znamená základnú školu alebo školské zariadenie – Centrum pedagogicko-psychologického poradenstva a prevencie (ďalej len „CPPPaP“) a Centrum špeciálno-pedagogického poradenstva (ďalej len „CŠPP“) zriadené na území Slovenskej republiky, zaradenú/é najmenej rok do siete škôl a školských zariadení podľa osobitného predpisu, a ktorá/é je Poskytovateľom určená/é na prevzatie Majetku podľa tejto Zmluvy.

**„Zákon o správe majetku štátu“** znamená zákon č. 278/1993 Z. z. o správe majetku štátu v znení neskorších predpisov.

**„Riadiaci orgán“** znamená Ministerstvo školstva, vedy, výskumu a športu Slovenskej republiky zodpovedné za implementáciu operačného programu Vzdelávanie.

**„Zdroje financovania“** znamená finančné prostriedky poskytnuté Ministerstvom školstva, vedy, výskumu a športu Slovenskej republiky na implementáciu národného projektu Komplexný poradenský systém prevencie a ovplyvňovania sociálno-patologických javov v školskom prostredí spolufinancovaného Európskou úniou v rámci Operačného programu Vzdelávanie.

**„Vzdelávanie“** predstavuje vzdelávacie aktivity realizované v rámci Projektu, poskytované pre výchovných poradcov, psychológov a špeciálnych pedagógov vo forme inštruktážnych kurzov, odborných seminárov, workshopov, odborných konferencií a mobilít; je realizované v súlade so zákonom č. 568/2009 Z. z. o celoživotnom vzdelávaní a o zmene a doplnení niektorých zákonov v znení neskorších predpisov.

**„Technika“** predstavuje výpočtovú a kancelársku techniku poskytnutú Poskytovateľom Prijímateľovi na účely účasti na národnom projekte Komplexný poradenský systém prevencie a ovplyvňovania sociálno-patologických javov v školskom prostredí.

**„Metodické a diagnostické nástroje a pomôcky“** znamenajú odborné metodiky, publikácie, edukačné zdroje, metodické nástroje a diagnostické nástroje sprístupnené prostredníctvom internetového úložiska a digitálnej pomôcky na riadenie komplexného poradenského systému – KomposyT - pre potreby výchovných poradcov, psychológov a špeciálnych pedagógov a ich poradenských aktivít so žiakmi so špeciálnymi výchovno-vzdelávacími potrebami poskytnuté Poskytovateľom Prijímateľovi na účely účasti na národnom projekte Komplexný poradenský systém prevencie a ovplyvňovania sociálno-patologických javov v školskom prostredí.

**„Majetok“** súhrnné označenie prevádzanej Techniky a Metodických a Diagnostických nástrojov a pomôcok, ktoré sú predmetom prevodu podľa tejto Zmluvy; Majetok bude využívaný len na plnenie úloh v rámci predmetu činnosti školy/školského zariadenia v zmysle §18i Zákona o správe majetku štátu, v súlade so Zmluvou o spolupráci a Projektom.

**„Dodávateľ“** znamená príslušné tretie strany, ktoré na základe zmluvných vzťahov s Poskytovateľom zabezpečujú kompletnú dodávku jednotlivých zložiek Techniky a Metodických a Diagnostických pomôcok a nástrojov v rámci Projektu.

1.2 Členenie tejto zmluvy do článkov a odsekov a vloženie nadpisov slúži iba na uľahčenie orientácie a nemá vplyv na konštrukciu ani výklad zmluvy.

1.3 Slová vyjadrujúce len jednotné číslo zahŕňajú aj množné číslo a naopak, slová vyjadrujúce mužský rod zahŕňajú aj ženský a stredný rod a naopak, slová vyjadrujúce osoby zahŕňajú fyzické aj právnické osoby a naopak.

**II. Predmet zmluvy**

2.1 Poskytovateľ v súlade s ustanovením §18i zákona o správe majetku štátu na účely Projektu bezodplatne prevádza na Prijímateľa Techniku a/aleboMetodické a Diagnostickénástroje a pomôcky, ktoré sú podrobne definované v Zozname majetku, ktorý tvorí neoddeliteľnú Prílohu tejto Zmluvy; Prijímateľ podpisom tejto Zmluvy potvrdí Poskytovateľovi súlad obsahu Zoznamu majetku s reálnym stavom Majetku prevzatého od Poskytovateľa na základe Zmluvy o spolupráci, a teda dňom podpisu tejto Zmluvy preberá zodpovednosť za tento súlad.

2.2 Prijímateľ sa zaväzuje poskytnúť všetku súčinnosť potrebnú k riadnemu prevodu Majetku, a to aj prostredníctvom štatutárnych orgánov Preberajúcej organizácie alebo poverených zamestnancov Preberajúcej organizácie.

2.3 Majetok, ktorý je predmetom tejto zmluvy, sa prevádza na Preberajúcu organizáciu, t.j. základnú školu/školské zariadenie - CPPPaP alebo CŠPP Základná škola, Školská 389, 094 13 Sačurov  bude jej/mu slúžiť na plnenie úloh v rámci jej/jeho predmetu činnosti v súlade s trvalou udržateľnosťou aktivít národného majetku do roku 2020.

**III. Práva a povinnosti zmluvných strán**

3.1 Prijímateľ sa zaväzuje:

3.1.1 zabezpečiť zaradenie Majetku do svojho účtovníctva a do evidencie majetku v súlade s usmernením Poskytovateľa a podľa platných účtovných postupov;

3.1.2 zabezpečiť súčinnosť príslušných osôb zo strany Preberajúcej organizácie;

3.1.3 využívať Majetok len na účely Projektu a Vzdelávania, ktoré sa považujú za plnenie úloh v rámci predmetu činnosti školy alebo školského zariadenia a plnenia úloh trvalej udržateľnosti projektu;

3.1.4 že nedôjde pri využívaní Majetku k prekrývaniu výdavkov a aktivít s inými národnými, resp. dopytovo-orientovanými projektmi;

3.1.5 bezodkladne označiť:

* miestnosť/ti, v ktorej bude umiestnená Technika,
* dodanú Techniku

povinnými znakmi publicity a informovania podľa pokynov Poskytovateľa;

3.1.6 a berie na vedomie, že záruka dodávateľa na Techniku sa vzťahuje len na funkčné alebo výrobné chyby dodaných zariadení, záruka sa nevzťahuje na chyby spôsobené z neznalosti, nedbanlivosti, zámerne, nedodržaním obvyklých pracovných postupov alebo opotrebovaním (napr. batérie); za odstránenie týchto chýb nesie zodpovednosť a náklady na ne hradí Prijímateľ;

3.1.7 strpieť výkon kontroly/overovania súvisiaceho s využívaním Techniky kedykoľvek počas platnosti a účinnosti Zmluvy o poskytnutí nenávratného finančného príspevku, ktorá bola uzatvorená medzi Ministerstvom školstva, vedy, výskum a športu SR a Poskytovateľom, a to oprávnenými osobami v zmysle článku 12 Všeobecných zmluvných podmienok, ktoré tvoria prílohu k Zmluve o poskytnutí Nenávratného finančného príspevku (Ministerstvo školstva, vedy, výskumu a športu Slovenskej republiky a ním poverené osoby, Najvyšší kontrolný úrad Slovenskej republiky, príslušná Správa finančnej kontroly, Certifikačný orgán a nimi poverené osoby, orgán auditu, jeho spolupracujúce orgány a nimi poverené osoby, splnomocnení zástupcovia Európskej Komisie a Európskeho dvora audítorov, osoby prizvané uvedenými orgánmi v súlade s príslušnými právnymi predpismi Slovenskej republiky a Európskeho spoločenstva) a poskytnúť im všetku potrebnú súčinnosť;

3.1.8 že v prípade zistenia nedostatkov orgánmi uvedenými v ods. 3.1.7 tohto čl., ktoré budú mať za následok vznik neoprávnených výdavkov úmyselne spôsobených Prijímateľom, tieto v plnej výške uhradí Poskytovateľovi;

3.1.9 že nedôjde pri využívaní Majetku k jeho zneužitiu na podnikateľské účely zo strany Prijímateľa/Preberajúcej organizácie.

3.2 Poskytovateľ sa zaväzuje:

3.2.1 poskytnúť všetku potrebnú súčinnosť v súvislosti s plnením tejto Zmluvy Prijímateľovi;

3.2.2 dodať povinné znaky publicity a informovania na označenie Techniky a miestnosti, v ktorej bude Technika umiestnená.

**IV. Trvanie a zánik zmluvy**

4.1 Zmluva sa uzatvára na dobu neurčitú, ktorá začína plynúť od 1.12.2015.

4.2 Zmluva zaniká

a) písomnou dohodou zmluvných strán,

b) odstúpením od Zmluvy.

4.3 Ktorákoľvek strana môže odstúpiť od tejto Zmluvy, a to z dôvodu uvedeného v zákone alebo ak nastane podstatné porušenie zmluvných povinností druhou zmluvnou stranou. Účinky odstúpenia od tejto Zmluvy nastanú dňom, kedy bude písomné odstúpenie odstupujúcej zmluvnej strany druhej zmluvnej strane doručené. Nárok na náhradu škody nie je odstúpením od Zmluvy dotknutý.

4.4 Za podstatné porušenie zmluvy sa považuje porušenie povinností uvedených v čl. 3 v ods. 3.1 a v ods. 3.2.

**V. Náhrada škody**

5.1 Zmluvná strana, ktorá poruší svoju povinnosť vyplývajúcu z tejto Zmluvy, je povinná nahradiť škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť. Náhrada škody sa ďalej spravuje ustanoveniami § 373 a nasl. Obchodného zákonníka v platnom znení.

5.2 Náhrada škody podľa ods. 5.1 tejto Zmluvy je splatná v lehote desiatich (10) kalendárnych dní po doručení písomnej výzvy oprávnenej zmluvnej strany. Písomná výzva bude obsahovať špecifikáciu škody. Práva a povinnosti založené týmto článkom pretrvávajú i po ukončení tejto Zmluvy.

**VI. Doručovanie**

6.1 Písomnosti sa považujú za doručené na adresy uvedené v ods. 6.3 v prípade:

6.1.1 doručenia faxom - po tom, ako bolo odosielateľovi doručené potvrdenie, že prenos údajov prebehol v poriadku;

6.1.2 osobného doručenia alebo prostredníctvom doručovateľskej služby po ich prijatí;

6.1.3 doručenia e-mailom - po doručení potvrdenia od príjemcu o prijatí,

6.1.4 doporučenej zásielky - k dátumu uvedenému na potvrdení o doručení alebo na potvrdení o tom, že zásielku nie je možné doručiť.

6.1.5 Ak bude písomnosť uložená na pošte, považuje sa za doručenú osemnásty deň po jej uložení.

6.1.6 Ak niektorá zmluvná strana vykoná doručenie písomnosti viacerými uvedenými spôsobmi, písomnosť sa pokladá za doručenú druhej zmluvnej strane v prvý z uvedených dní.

6.2 V prípade spochybnenia doručenia je potrebné preukázať, že písomnosť bola doručená jedným zo spôsobov uvedených v ods. 6.1.

6.3 Písomná komunikácia bude adresovaná nasledovne:

**Zásielky pre Výskumný ústav detskej psychológie a patopsychológie:**

Do pozornosti: Ing. Juraj Németh

Adresa: Výskumný ústav detskej psychológie a patopsychológie

Projektová kancelária

Rostovská 22, 831 06 Bratislava

Telefón: 0914 359 200

E-mail: juraj.nemeth@vudpap-projekt.sk

**Zásielky pre Prijímateľa:**

Do pozornosti: Mgr. Mariana Bančanská

Škola/školské zariadenie: ZŠ

Adresa: Školská 389, 094 13 Sačurov

Telefón: 057/4497275

E-mail: maban@centrum.sk

6.4 Dôležité písomnosti podľa tejto Zmluvy sa musia doručovať osobne alebo prostredníctvom doporučenej zásielky.

**VII. Nadobudnutie vlastníctva**

7.1 Prijímateľ nadobudne vlastnícke právo/správu k Majetku v okamihu jeho prevodu zo strany Poskytovateľa a zaúčtuje nadobudnutie Majetku v súlade s účtovnými predpismi.

7.2 Prijímateľ zabezpečí prevzatie Majetku.

**VIII. Spoločné a záverečné ustanovenia**

8.1 Táto Zmluva nadobúda platnosť dňom jej podpisu oprávnenými zástupcami Zmluvných strán a účinnosť dňa 1.12.2015, nie však skôr, ako v deň nasledujúci po dni jej zverejnenia v Centrálnom registri zmlúv.

8.2 Táto Zmluva je povinne zverejňovaná zmluva podľa ustanovení § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon o slobode informácií) v spojení s ustanoveniami § 271 ods. 2 Obchodného zákonníka a s ustanoveniami § 47a Občianskeho zákonníka. Prijímateľ súhlasí so zverejnením tejto Zmluvy vrátane jej príloh bez vynechania ktorejkoľvek časti jej textu, a tiež disponuje písomným súhlasom inej dotknutej osoby (osoby konajúcej za Prijímateľa) na zverejnenie jej osobných údajov uvedených v tejto Zmluve. 8.3 Zmluvné strany súhlasia so zverejnením obsahu tejto Zmluvy v Centrálnom registri zmlúv vedenom Úradom vlády Slovenskej republiky na internete – príslušnej webovej stránke ([www.crz.gov.sk](http://www.crz.gov.sk)).

8.4 Ak sa ktorékoľvek ustanovenie tejto Zmluvy stane neplatným, neúčinným alebo nevykonateľným, nebude tým dotknutý zvyšok obsahu Zmluvy a všetky ostatné ustanovenia zostávajú platné, účinné a vykonateľné. Zmluvné strany sa zaväzujú nahradiť neplatné, neúčinné alebo nevykonateľné ustanovenia novými ustanoveniami, ktoré budú svojím zmyslom a významom čo najviac podobné ustanoveniam, ktoré boli neplatné, neúčinné alebo nevykonateľné.

8.5 V zmysle čl. 7.2.1 písm. K Príručky pre prijímateľa nenávratného finančného príspevku – operačný program Vzdelávanie je Prijímateľ povinný nadobudnutý Majetok v hodnote rovnej alebo vyššej ako tridsať eur (30,00 EUR) poistiť.

8.6 Túto Zmluvu je možné meniť a dopĺňať len formou očíslovaných písomných dodatkov, podpísaných obidvoma zmluvnými stranami.

8.7 Táto Zmluva sa riadi a vykladá v súlade s právnym poriadkom Slovenskej republiky. Právne vzťahy touto zmluvou neupravené sa spravujú ustanoveniami zákona o správe majetku štátu, Občianskeho zákonníka,  Obchodného zákonníka a ďalších všeobecne záväzných právnych predpisov platných na území SR.

8.8 Neoddeliteľnou súčasťou tejto Zmluvy je Príloha č. 1 - Zoznam majetku obsahujúci špecifikáciu prevádzaného Majetku, podpísaný Poskytovateľom a Prijímateľom v zmysle tejto Zmluvy.

8.9 Táto Zmluva je vyhotovená v dvoch originálnych vyhotoveniach, z ktorých jedno vyhotovenie Zmluvy obdrží Poskytovateľ a jedno vyhotovenie Prijímateľ.

8.10 Zmluvné strany vyhlasujú, že uzatvárajú túto Zmluvu slobodne a vážne, že táto Zmluva nebola uzavretá v tiesni, pod nátlakom, ani za inak nevýhodných podmienok, že si túto Zmluvu prečítali a jej obsahu porozumeli, na znak čoho ju vlastnoručne podpísali.

**Príloha č. 1 - Zoznam majetku – súhrnná špecifikácia prevádzaného majetku štátu**

V Bratislave dňa: \_\_\_\_\_\_\_\_\_\_ V  Sačurove dňa:7. 10. 2015

**Za poskytovateľa: Za prijímateľa:**

.................................... .....................................

Príloha č. 1 k zmluve o bezodplatnom prevode majetku štátu č. (Základné školy s 1 výchovným poradcom)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ZOZNAM prevádzaného majetku na základné školy s 1 výchovným poradcom** | | | | | | | | |
| Dodávateľ | Popis |  |  | Sadzba DPH | Jednotková cena s DPH | Počet jedn. | Celková cena bez DPH | Celková cena s DPH |
| DAP Services, a.s. | Metóda merania preferencie foriem učenia | Test | 40,521 | 20% | 48,625 € | 1 | 40,521 | 48,625 € |
| DAP Services, a.s. | Metóda merania preferencie foriem učenia | eLearning | 5,263 | 20% | 6,316 € | 1 | 5,263 | 6,316 € |
| DAP Services, a.s. | Metoda merania technického talentu vo vzťahu k vedecko-technickej činnosti | Test | 33,285 | 20% | 39,942 € | 1 | 33,285 | 39,942 € |
| DAP Services, a.s. | Metoda merania technického talentu vo vzťahu k vedecko-technickej činnosti | eLearning | 5,263 | 20% | 6,316 € | 1 | 5,263 | 6,316 € |
| DAP Services, a.s. | Metóda merania chápania fyzikálnych a mechanických zákonitostí | Test | 18,813 | 20% | 22,576 € | 1 | 18,813 | 22,576 € |
| DAP Services, a.s. | Metóda merania chápania fyzikálnych a mechanických zákonitostí | eLearning | 5,263 | 20% | 6,316 € | 1 | 5,263 | 6,316 € |
| Republikové centrum vzdelávání, s.r..o. | Diagnostický nástroj kezjišťování potenciálu jednotlivce, definování jeho zájmů, schopností, intelektového potenciálu, zručností, praktické připravenosti pro život, osobních vlastností, studijníchpředpokladů a předpokladů pro profesníuplatnění na trhu | Test | 95,677 | 20% | 114,812 € | 1 | 95,677 | 114,812 € |
| Republikové centrum vzdelávání, s.r..o. | Diagnostický nástroj kezjišťování potenciálu jednotlivce, definování jeho zájmů, schopností, intelektového potenciálu, zručností, praktické připravenosti pro život, osobních vlastností, studijníchpředpokladů a předpokladů pro profesníuplatnění na trhu | eLearning | 20,962 | 20% | 25,154 € | 1 | 20,962 | 25,154 € |
| DrJosefRaabe Slovensko, s.r.o. | Manažment triedy ISBN : 978-80-8140-09-4 | Metodika | 139,857 | 10% | 153,843 € | 1 | 139,857 | 153,843 € |
| Dr. JosefRaabe Slovensko, s.r.o. | Sociálne kompetencie, zodpovednosť a sebauvedomenie ISBN : 978-80-8140-098-8 | Metodika | 185,034 | 10% | 203,537 € | 1 | 185,034 | 203,537 € |
| Dr. JosefRaabe Slovensko, s.r.o. | Poruchy učenia, intelektu a ďalšie poruchy podľa MKCH 10, ISBN : 978-80-8140-097-1 | Metodika | 185,034 | 10% | 203,537 € | 1 | 185,034 | 203,537 € |
| Dr. JosefRaabe Slovensko, s.r.o. | Vzťah učiteľ a žiak a motivácia k učeniu ISBN : 978-80-8140-061-2 | Metodika | 96,448 | 10% | 106,093 € | 1 | 96,448 | 106,093 € |
| Dr. JosefRaabe Slovensko, s.r.o. | Nástrahy dnešnej doby ISBN : 978-80-8140-104-6 | Metodika | 96,448 | 10% | 106,093 € | 1 | 96,448 | 106,093 € |
| Dr. JosefRaabe Slovensko, s.r.o. | Sila osobnosti ISBN : 978-80-8140-103-9 | Metodika | 96,448 | 10% | 106,093 € | 1 | 96,448 | 106,093 € |
| Dr. JosefRaabe Slovensko, s.r.o. | Čo robiť, keď... ISBN : 978-80-8140-063-6 | Metodika | 183,160 | 10% | 201,476 € | 1 | 183,160 | 201,476 € |
| Dr. JosefRaabe Slovensko, s.r.o. | Sociálne vzťahy a problémy na školách ISBN : 978-80-8140-100-8 | Metodika | 183,160 | 10% | 201,476 € | 1 | 183,160 | 201,476 € |
| Dr. JosefRaabe Slovensko, s.r.o. | Vzdelávanie detí s poruchami učenia a pozornosti ISBN : 978-80-8140-064-3 | Metodika | 238,605 | 10% | 262,465 € | 1 | 238,605 | 262,465 € |
| Dr. JosefRaabe Slovensko, s.r.o. | Výchovné poradenstvo a voľba povolania I. ISBN : 978-80-8140-101-5 | Metodika | 123,010 | 10% | 135,311 € | 1 | 123,010 | 135,311 € |
| Dr. JosefRaabe Slovensko, s.r.o. | Pomoc v praxi ISBN : 978-80-8140-095-7 | Metodika | 139,857 | 10% | 153,843 € | 1 | 139,857 | 153,843 € |
| Dr. JosefRaabe Slovensko, s.r.o. | Poradenstvo v škole ISBN : 978-80-8140-099-5 | Metodika | 183,160 | 10% | 201,476 € | 1 | 183,160 | 201,476 € |
| Dr. JosefRaabe Slovensko, s.r.o. | Výchovné poradenstvo a voľba povolania II. ISBN : 978-80-8140-102-2 | Metodika | 123,010 | 10% | 135,311 € | 1 | 123,010 | 135,311 € |